לקראת סוף 2015 חשפה פיאט טנדר בשם פולבק (FullBack).
דגם זה הוא למעשה מיצובישי טרייטון, שישווק באמצעות חטיבת המסחריות של פיאט ('פרפשיונל').
המפרט הטכני, אם כן, זהה לזה של טרייטון; בסיס הגלגלים הוא 300 ס"מ ומידות המרכב, בגרסת ההנעה הכפולה, עומדות על 528 ס"מ לאורך, 181.5 ס"מ לרוחב ו-178 ס"מ לגובה.
מנוע טורבו-דיזל 2.4 ליטר (150-180 כ"ס) יחד עם תיבת הילוכים ידנית (6 היל') או אוט' (5 היל') יסייעו לפולבק לשאת עד 1100 ק"ג לפי התוספות (1035 ק"ג בטרייטון בתצורתו כאן, בישראל).
בשונה מהטרייטון, פיאט תשווק את הפולבק עם הנעה כפולה בלבד.